|  |  |
| --- | --- |
|  | КЛИНИЧКИ ЦЕНТАР ВОЈВОДИНЕ**KLINIČKI CENTAR VOJVODIN**E21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтел: +381 21/484 3 484[www.kcv.rs](http://www.kcv.rs), e-mail: uprava@kcv.rs |

Број: 75-17-П/3

Дана: 09.05.2017.

**НАРУЧИЛАЦ: КЛИНИЧКИ ЦЕНТАР ВОЈВОДИНЕ**,

Хајдук Вељкова бр. 1, Нови Сад, ([www.kcv.rs](http://www.kcv.rs)) упућује и објављује:

# ПОЗИВ ЗА ПОДНОШЕЊЕ ПОНУДЕ за јавну набавку број 75-17-П

Врста наручиоца: ЗДРАВСТВО

Врста поступка: **Преговарачки поступак са објављивањем позива, на основу члана 35., став 1., тачка 1) ЗЈН:**

**„**...наручилац је одлучио да у преговарачки поступак позове само и све понуђаче који су учествовали у отвореном поступку да допуне своје понуде, тако да их учине прихватљивим, и није дужан да објави позив за подношење понуда. Понуђена цена у овом преговарачком поступку не може бити већа од понуђене цене у отвореном поступку**“**

Врста предмета: Добра

Предмет јавне набавке: **Набавка траке за мерење глукозе у крви за апарат Precision** **за потребе Клиничког центра Војводине.**

Oзнака из општег речника набавке: 33140000 – медицински потрошни материјал

Критеријум је: **економски најповољнија понуда: 1. Цена и 2. Квалитет**

**Начин подношења понуде и рок за подношење понуде:**

Понуде се достављају обавезно у затвореној коверти са бројем и називом јавног позива за коју се доставља понуда "Понуда за јавну набавку број **75-17-П - Набавка траке за мерење глукозе у крви за апарат Precision** **за потребе Клиничког центра Војводине - не отварати**". На полеђини коверте обавезно навести тачан назив понуђача, тачну адресу и контакт.

Понуде се достављају на адресу: Клинички центар Војводине, Нови Сад, улица Хајдук Вељкова бр. 1, поштом или лично, преко писарнице Клиничког центра Војводине.

Рок за подношење понуда је дан  **17.05.2017. године** до **08,00 часова**.

**Напомена:**

Наручилац је у отвореном поступку јавне набавке бр. ***32-17-O-*****Набавка осталог медицинског материјала за потребе Клиничког центра Војводине, *за партију бр. 4* - *Траке за мерење глукозе у крви за апарат Precision*** добио само једну понуду, која је неприхватљива. У предметној партији, понуђач **„Farmalogist“ д.o.o.,** ул. Миријевски булевар бр.3, Београд је испунио све обавезне и додатне услове за учешће у поступку јавне набавке, као и минималне техничке карактеристике прописане конкурсном документацијом, али је његова понуда премашилa износ процењене вредности за предметну партију.

С тога је наручилац донeo одлуку да у преговарачки поступак позове само и једино понуђача који је учествовао у предметној партији да допуни своју понуду, и на тај начин је учини прихватљивом.

**Предмет преговарања ће бити**: цена

Наручилац ће у овом поступку водити записник о преговарању.

**Наручилац ће са понуђачима преговарати**:

* у једном кругу,
* писменим путем\*,
* са свима заједно.

\* Уколико присутни представници понуђача буду спремни да коригују своју понуђену цену, они ће своју нову понуђену цену написати на папиру, који ће затворити и тако предати комисији. Комисија ће све нове понуђене цене јавно отворити и прочитати, а потом исте унети у Записник о преговарању.

Потребно је да се у новом, преговарачком поступку, доставе следећа документација:

* нови попуњени образац понуде (исти се налази у прилогу позива),
* неопхода средства обезбеђења за учешће у овом поступку јавне набавке:

**-регистровану бланко меницу и менично овлашћење за извршење уговорне обавезе**, попуњену на износ од 10% од укупне вредности уговора без ПДВ-а, која је наплатива у случајевима предвиђеним конкурсном документацијом, тј. у случају да изабрани понуђач не испуњава своје обавезе из уговора.

Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом.

Понуђач је дужан да достави и **копију извода из Регистра меница и овлашћења** који се налази на интернет страници Народне банке Србије, као доказ да је меница евидентирана и регистрована у Регистру меница и овлашћења, у складу са Законом о платном промету („Сл. лист СРЈ“, бр. 3/2002 и 5/2003 и „Сл. гласник Републике Србије“, бр. 43/2004, 62/2006, 111/2009 и 31/2011) и Одлуком о ближим условима, садржини и начину вођења регистра меница и овлашћења ( „Сл. гласник Републике Србије“, број 56/2011), као и **картон депонованих потписа** и **образац овере потписа лица овлашћених за заступање - ОП образац.**

Средство обезбеђења траје најмање тридесет дана дуже од дана истека рока за коначно извршење обавезе понуђача која је предмет обезбеђења (извршење уговорне обавезе, истек гарантног рока и сл.).

Средство обезбеђења не може се вратити понуђачу пре истека рока трајања.

**-менично овлашћење за корисника бланко соло менице**

**Место, време и начин отварања понуда:**

Јавно отварање понуда обавиће се у Управној згради Клиничког центра Војводине, дана **17.05.2017.** у **10,30 часова**.

Јавном отварању понуда могу да присуствују овлашћени представници понуђача, који ће своја овлашћења предати комисији за јавну набавку приликом отварања понуда.

**Рок за доношење одлуке**:

Одлука о додели уговора биће донета у року од 25 дана од дана отварања понуда, осим у нарочито оправданим случајевима, као што је обимност или сложеност понуда, односно сложеност методологије доделе пондера, када рок може бити 40 дана од дана отварања понуда.

**Лица за контакт су:** за правна питања и административна питања Марко Јанковић, дипл.правник, тел.: 021/487-2251, а за стручна питања мр пх. Невена Петровић: тел: 021/484-3933.